OpenLLM-France/wikimedia huggingface dataset:
# Qatada ibn Idrís

Qatada ibn Idrís, també conegut com a Abu-Uzàiyyiz, fou l'ancestre de tots els xerifs que van governar a la Meca a partir del 1201 (vegeu xerifs haiximites). Era nascut a Yanbo (una fortalesa propera a Medina) vers 1140/1150 i la seva família els katadites era una família notable d'origen alàwida (de la branca hasanita dels alides) que exercien el poder local. Qatada quan va arribar al poder al darrer quart del segle xii va establir un autèntic estat a Yanbu.
El 1194 va morir Mukaththir ibn Kasim, xerif de la Meca i el va succeir el seu fill Muhammad al-Mansur. Qatada havia aconseguit reunir sota la seva autoritat a les tribus de la regió de Yanbu i el 1201 va matar Muhammad, es va apoderar de la Meca i es va proclamar xerif.
Conscient de la feblesa dels abbàssides a Bagdad i els aiúbides al Caire, va concebre la fundació d'un estat independent. Va planejar conquerir tot l'Hedjaz i va començar per reforçar els murs de la Meca; després va ocupar Taif i va sotmetre a les tribus thakafites; va reforçar la fortalesa de Yanbu on va organitzar un exèrcit i va atacar Medina per annexionar-la però fou rebutjat per Salim ibn Kasim xerif de Medina i membre de la branca husaynita dels alides.
El 1213 la mare de Djalal al-Din Hassan III d'Alamut va anar en peregrinació a la Meca i durant la seva estada un cosí de Qatada, que tenia una gran semblança amb aquest, fou assassinat. Qatada va sospitar que la víctima prevista era ell mateix; en revenja va atacar als peregrins del grup de la dama d'Alamut als que a més va imposar una forta multa, que la princesa va pagar en la major part.
El 1220 va atacar una altra vegada Medina però malalt va haver de retornar a la Meca on al principi de 1221 fou assassinat pel seu fill Hassan I que sospitava que Qatada afavoria la successió d'un altra fill. Hassan fou proclamat xerif.

## Bibliografia

* Snouck Hurgronje, Qatadah's policy of splendid solation of the Hijaz, Cambridge 1922
* Wensinck, A.S.; Zakkar, S. "Ḳatāda b. Idrīs". Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2012. 8 d'abril de 2012
* Ibn al-Athir, Izz al-Din; Richards, D.S.. The chronicle of Ibn al-Athīr for the Crusading Period from al-Kāmil fi'l-taroikh: The years 589-629/1193-1231: the Ayyūbids after Saladin and the Mongol Menace. Ashgate Publishing, Ltd., 2008. ISBN 0-7546-4079-5, 9780754640790.
* Peters, Francis E. Mecca: a Literary History of the Muslim Holy Land. Princeton University Press, 1994. ISBN 0-691-03267-X, 9780691032672.
* Salibi, Kamal S. The Modern History of Jordan. I.B.Tauris, 1998. ISBN 1-86064-331-0, 9781860643316.
# Huittinen

Huittinen (en suec Vittis) és un municipi de Finlàndia, situat a la província de Finlàndia Occidental i a la regió de Satakunta. Risto Heikki Ryti, cinquè president de la República, va néixer en aquesta població.

## Ciutats agermanades

* Keila, Estònia
# Clàudia (tribu)

la tribu Clàudia (en llatíClaudia) va ser una de les 35 tribus romanes amb dret de vot. Tenia el seu origen en una família sabina rural que es va establir a Roma. Es deia que un dels seus membres, Attius Clausus (després Api Claudi Sabí), va arribar a Roma amb els seus clients l'any 504 aC, el sisè any de la República.
Quan es van establir entre els romans van donar oregen a la gens Clàudia que després van formar la primera dinastia imperial la dinastia Júlio-Clàudia.

## Referències

* ↑ Wilkes, J. J.. Dalmatia. Harvard University Press, 1969, p. 489.
* ↑ Taylor, Lily Ross. The Voting Districts of the Roman Republic. The Thirty-Five Urban and Rural Tribes. Roma: American Academy in Rome, 1961, p. 127.
# Josep Soriano i Plasent

Josep Soriano i Plasent (València, ca. 1839 - València 1887) fou un polític valencià. Treballà de sastre primer a València i després a Madrid; tenia el taller a la Puerta del Sol, i degut al seu renom en l'ofici va contactar amb polítics importants durant el regnat d'Isabel II d'Espanya. Va militar, però, al Partit Progressista i fou seguidor de Manuel Ruiz Zorrilla.
Després de la revolució de 1868 fou escollit membre de la Diputació de València pel districte de Sant Vicent, i quan el Partit Progressista es va dissoldre a la mort de Joan Prim i Prats va seguir Ruiz Zorrilla al Partit Radical. Fou elegit diputat per Torrent a les eleccions generals espanyoles de 1871, abril de 1872 i agost de 1872. Durant el govern de Serrano (gener-febrer de 1874) va ser director general del Tresor, però després de la restauració borbònica no passà de regidor de l'ajuntament de València. El 1885 fou vicepresident de Lo Rat Penat.

## Referències

* ↑ Segovia, Ángel María. Figuras y figurones: biografías de los hombres que más figuran actualmente en España. Madrid: Astort Hermanos, Editores, 1877.
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.534. ISBN 9788495484802.
* Fitxa del Congrés dels Diputats (castellà)
# Cobaltkieserita

La cobaltkieserita és un mineral de la classe dels sulfats, que pertany al grup de la kieserita. Rep el seu nom per ser l'anàleg amb cobalt de la kieserita.

## Característiques

La cobaltkieserita és un sulfat de fórmula química CoSO₄·H₂O. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema monoclínic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la cobaltkieserita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, sideròtil, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

Va ser descoberta a les mines de Bastnäs, a la localitat de Riddarhyttan, a Skinnskatteberg (Västmanland, Suècia), on sol trobar-se associada a altres minerals com: escorodita, quars, pirita, granats, eritrita, cobaltita i calcopirita. També ha estat descrita a Jáchymov, a la regió de Karlovy Vary, a la República Txeca. Són els dos únics indrets de tot el planeta a on ha estat trobada aquesta espècie mineral.

## Referències

* ↑ «Cobaltkieserite» (en anglès). Mindat. [Consulta: 11 juliol 2017].
# Cova des Puigderrós de Dalt

La cova des Puigderrós de Dalt és una cova artificial prehistòrica situada al lloc anomenat es Camp Vell, de la possessió des Puigderrós de Dalt, al municipi de Llucmajor, Mallorca. La planta d'aquesta cova té forma de ferradura i les seves dimensions són de 12 m de llargària per 6 m d'amplada, amb una alçada màxima és d'1,6 m.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 61. ISBN 84-500-5970-4.
# Hospital Velho

Hospital Velho és una localitat de São Tomé i Príncipe. Es troba al districte de Pagué, al nord de l'illa i Regió Autònoma de Príncipe. La seva població és de 287 (2008 est.). Es troba a l'est de Santo António i prop de la badia de Santo António. El seu nom fa referència a un antic hospital que era situat a la localitat.

## Evolució de la població

Població de Hospital Velho (2001-2008) :
| 2001 | 2008 |
| 252 | 287 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# UnitedHealthcare Pro Cycling Team (equip femení)

El UnitedHealthcare Pro Cycling Team (codi UCI: UHC) és un equip ciclista femení estatunidenc. Creat al 2015, té categoria UCI Women's Team. És la secció femenina de l'equip UnitedHealthcare Pro Cycling Team.

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2014 | 11è | Mara Abbott (21a) |
| 2015 | 10è | Coryn Rivera (41a) |
| 2016 | 17è | Coryn Rivera (36a) |
| 2017 | 17è | Ruth Winder (27a) |
De 2014 a 2015 l'equip va participar en la Copa del món
| Temporada | Classificació per equips | Millor ciclista en la classificació individual |
| 2014 | - | - |
| 2015 | 19è | Coryn Rivera (32a) |
A partir del 2015, l'UCI Women's WorldTour va substituir la Copa del món
| Temporada | Classificació per equips | Millor ciclista en la classificació individual |
| 2016 | 17è | Coryn Rivera (40a) |
| 2017 | 15è | Katie Hall (41a) |

## Composició de l'equip

2014 :
2015 :
2016 :
2017 :

## Referències

* ↑ Rànquings a la pàgina de l'UCI

## Enllaços externs

* Plantilles i resultats a cyclebase.nl
* Plantilles i resultats a procyclingstats.com
# Qastíliya

«Qastíliya» té aquests significats:
* Qastíliya, a l'Àndalus
* Qastíliya, a Ifríqiya
# Josep Sorribes i Ruiz del Castillo

Josep Sorribes i Ruiz del Castillo (Balaguer, 21 d'octubre de 1838 - Chambèri, 11 de setembre de 1906) fou un sacerdot i compositor català.
Seguí la carrera eclesiàstica a Madrid i a El Escorial rebent els graus de batxiller, llicenciat i doctor en dret canònic. A més, cultivà la música i la literatura, publicant una Missa de Rèquiem, un Miserere, un Stabat Mater, que assoliren gran difusió. I junt amb el poeta mossèn Cinto, que hi posà la lletra, Sorribes musicà l'Himne al Sant Crist de Balaguer. Malgrat tot, la seva dèria foren les lluites periodístiques, en defensa dels carlins va sostenir polèmiques a El Siglo Futuro i El Correo Catalán de Barcelona, on va fer famós el seu pseudònim El Ermitaño.
Acabà els seus estudis a El Escorial, on fou professor de música i capellà reial, fins al 1868. També es dedicà a l'oratòria sagrada. Va ser un dels predicadors més famosos de la seva època a la cort.
Destronada Isabel II, emigrà a França, on afavorí la causa de Carles de Borbó, sobre tot en la premsa francesa. El 1876 retorna a Espanya, actuant sempre en el partit tradicionalista. El 1890 tornà a Françà com a capellà d'honor d'una noble família francesa. Va morir al castell d'aquesta família el 1907.

## Obra

Es conserven obres seves en diferents fons musicals. De la seva obra es conserven les peces següents:
* Motet Beata Mater en Fa major (principis segle XX)
* Cantic per a 3 veus i orgue en Do major (finals del segle XIX - principis del segle XX)
* Motet per a 2 veus i acompanyament en Fa major (darrer quart del segle XIX)
* Rosari i Trosagi per a 3 veus i orgue en Sol major (darrer quart del segle XIX)
* Rosari per a 3 veus i orgue en Sol major (darrer quart del segle XIX)

## Referències

* ↑ «Sorribes Ruiz del Castillo, José». A: Enciclopedia universal ilustrada europeo-americana (en castellà). 57. Sola - Subn. Madrid: Espasa-Calpe, 1973, p. 582-583. ISBN 842394557X.
* ↑ «Sorribes i Ruiz Del Castillo, Josep - Resultados de la búsqueda - IFMuC: Inventario del Fondo Musical de Cataluña» (en .català). [Consulta: 15 desembre 2023].
# Codi ATC A10

El codi ATC A10, descrit com Fàrmacs usats en diabetis, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup A10 és part del grup anatòmic A Sistema digestiu i metabolisme.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QA10...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## A10A Insulines i anàlegs

    A10A B Insulines i anàlegs d'acció ràpida
    A10A C Insulines i anàlegs d'acció intermèdia
    A10A D Combinacions d'insulines i anàlegs d'acció intermèdia i acció ràpida
    A10A I Insulines i anàlegs d'acció prolongada

## A10B Fàrmacs hipoglucemiants orals

    A10B A Biguanides
    A10B B Derivats de les sulfonilurees
    A10B C Sulfonamides (heterocícliques)
    A10B D Biguanides i sulfonamides en combinació
    A10B F Inhibidors de l'alfa glucosidasa
    A10B G Tiazolinadiones
    A10B X Altres fàrmacs hipoglucemiants orals

## A10X Altres fàrmacs usats en diabetis

    A10X A Inhibidors de l'aldosa reductasa

## Referències

* ↑ «ATC/DDD Index 2016: code A10». WHO Collaborating Centre for Drug Statistics Methodology.
* ↑ «ATCvet Index 2016: code QA10». WHO Collaborating Centre for Drug Statistics Methodology.
# Cova Água

Cova Água és una localitat de São Tomé i Príncipe al districte de Cantagalo, al nord-est de l'illa de São Tomé. La seva població és de 725 habitants (2008 est.).

## Evolució de la població

Població de Cova Água (2001-2008) :
| 2001 | 2008 |
| 646 | 725 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Hybopsis winchelli

Hybopsis winchelli és una espècie de peix cipriniforme de la família dels ciprínids.

## Morfologia

Els mascles poden assolir els 8,4 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991 Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Quindío

Quindío és un departament de Colòmbia que inclou els municipis d'Armenia, Buenavista, Calarcá, Circasia, Córdoba, Filandia, Génova, La Tebaida, Montenegro, Pijao, Quimbaya, Salento.

## Vegeu també

* María Eugenia Riascos
# Hyloscirtus

Hyloscirtus és un gènere de granotes de la família dels hílids.

## Taxonomia

* Hyloscirtus albopunctulatus
* Hyloscirtus alytolylax
* Hyloscirtus armatus
* Hyloscirtus bogotensis
* Hyloscirtus callipeza
* Hyloscirtus caucanus
* Hyloscirtus charazani
* Hyloscirtus colymba
* Hyloscirtus denticulentus
* Hyloscirtus estevesi
* Hyloscirtus jahni
* Hyloscirtus larinopygion
* Hyloscirtus lascinius
* Hyloscirtus lindae
* Hyloscirtus lynchi
* Hyloscirtus pacha
* Hyloscirtus palmeri
* Hyloscirtus pantostictus
* Hyloscirtus phyllognathus
* Hyloscirtus piceigularis
* Hyloscirtus platydactylus
* Hyloscirtus psarolaimus
* Hyloscirtus ptychodactylus
* Hyloscirtus sarampiona
* Hyloscirtus simmonsi
* Hyloscirtus staufferorum
* Hyloscirtus tapichalaca
* Hyloscirtus torrenticola

## Referències

* IUCN (anglès)
# Codi ATC A05

El codi ATC A05, descrit com Teràpia biliar i hepàtica, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup A05 és part del grup anatòmic A Sistema digestiu i metabolisme.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QA05...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## A05A Teràpia biliar

    A05A A Preparats amb àcids biliars
    A05A B Preparats per a la teràpia del tracte biliar
    A05A X Altres drogues per a teràpia biliar

## A05B Teràpia hepàtica, lipotròpics

    A05B A Teràpia hepàtica

## Referències

* ↑ «ATC/DDD Index 2016: code A05». WHO Collaborating Centre for Drug Statistics Methodology.
* ↑ «ATCvet Index 2016: code QA05». WHO Collaborating Centre for Drug Statistics Methodology.
# Josep Solà i Escofet

Josep Solà i Escofet (Badalona, 1891-1914) va ser un metge i escriptor català.
Fill de Baldomer Solà i Seriol i germà de l'economista i sociòleg Lluís Solà i Escofet. Com el seu germà, va formar part i va ser el fundador de l'Acadèmia Científica i Literària del Círcol Catòlic de Badalona. D'altra banda, també es va dedicar a la tasca com a escriptor, no obstant no va publicar res en vida, sinó que la seva obra literària, que va ser conreada tant en vers com en prosa, va ser recollida pel seu pare de forma pòstuma al volum anomenat Roses blanques, i només en part en una altra obra coneguda com a Lectura Popular. Va morir el 1914 als 23 anys, quan acabava de finalitzar els estudis de medicina.

## Referències

* 1 2 3 «Josep Solà i Escofet». Gran Enciclopèdia Catalana. Grup Enciclopèdia Catalana.
* 1 2 Calbet i Montañà, 2001, p. 171.

## Bibliografia

* Calbet, Josep Maria; Montañà, Daniel. Metges i farmacèutics catalanistes (1880-1906). Valls: Edicions Cossetània, 2001.
# Coll de Ganyada

El Coll, o Collet, de Ganyada és una collada situada a 1.867,3 metres d'altitud del límit dels termes comunals dels Angles i de Formiguera, tots dos a la comarca del Capcir, de la Catalunya del Nord. Està situat a l'extrem nord del terme dels Angles, i a la zona de l'extrem sud-oest del de Formiguera, al costat de la Jaça de Ganyada, a prop al nord-oest de les restes de l'església de Santa Maria de Vallsera.

## Referències

* ↑ El Coll, o Collet, de Ganyada en els ortofotomapes de l'IGN
# Czempiń

Czempiń és una ciutat de Polònia, forma part del voivodat de Gran Polònia, al powiat de Kościan. Es troba a 13 km al nord-est de Kościan i a 29 km al sud de Poznań, la capital de la regió. El 2016 tenia 5.321 habitants.
# IMEC

El Centre Interuniversitari de Microelectrònica (amb acrònim anglès imec) és una organització internacional de recerca i desenvolupament, activa en els camps de la nanoelectrònica i les tecnologies digitals, amb seu a Bèlgica. Luc Van den hove és president i conseller delegat des de 2009.
El setembre de 2016, imec es va fusionar amb el centre de recerca digital flamenc, iMinds.
L'Imec dona feina a uns 4.000 investigadors de més de 90 països; compta amb nombroses instal·lacions dedicades a la investigació i el desenvolupament a tot el món, incloent 12.000 metres quadrats de capacitat de sala blanca per al processament de semiconductors. La seu de l'imec es troba a Lovaina.
El 1982, el govern flamenc va establir un programa per enfortir la indústria de la microelectrònica a Flandes. Aquest programa incloïa la creació d'un laboratori de recerca avançada en microelectrònica (imec), una foneria de semiconductors (antiga Alcatel Microelectronics, ara STMicroelectronics i AMI Semiconductor,) i un programa de formació per a enginyers de disseny de VLSI. Aquest últim ja està plenament integrat a les activitats de l'imec.
Imec va ser fundada l'any 1984 com una organització sense ànim de lucre dirigida pel Prof. Roger Baron Van Overstraeten. El nom imec és un acrònim del nom complet original: Interuniversitair Micro-Electronica Centrum VZW. Està supervisat per un Consell d'Administració, que inclou delegats de la indústria, les universitats flamenques i el govern flamenc. Des de 1984, imec ha estat dirigit per Roger Van Overstraeten, Gilbert Declerck (a juny de 1999) i Luc Van den Hove (a juliol de 2009).
El febrer de 2016, es va anunciar que imec es fusionaria amb el centre de recerca digital flamenc, iMinds. La fusió es va finalitzar el 21 de setembre de 2016.
El desembre de 2022, imec va signar un acord de cooperació amb la nova empresa japonesa Rapidus per a la producció de xips de semiconductors de procés de 2 nm.

## Referències

* ↑ Abusol. «IMEC names Luc Van den hove to serve as President and CEO - Leuven.Inc - Leuven Innovation Networking Circle» (en anglès). www.leuveninc.com, 02-06-2009. Arxivat de l'original el 19 June 2018. [Consulta: 22 novembre 2018].
* ↑ «Newswire & Press Release / Merger Between Centers Imec and iMinds Completed - Electronics/Instrumentation/RFID - Imec | NewswireToday». , 22-09-2016.
* ↑ «Imec (Flanders) opens new state-of-the-art R&D center». Invest In Flanders, 09-11-2016.
* ↑ «STMicroelectronics buys Alcatel microelectronics unit» (en anglès). Computerworld. [Consulta: 12 abril 2019].
* ↑ Abusol. «IMEC names Luc Van den hove to serve as President and CEO - Leuven.Inc - Leuven Innovation Networking Circle» (en anglès). www.leuveninc.com, 02-06-2009. Arxivat de l'original el 19 June 2018. [Consulta: 22 novembre 2018].
* ↑ «Newswire & Press Release / Merger Between Centers Imec and iMinds Completed - Electronics/Instrumentation/RFID - Imec | NewswireToday». , 22-09-2016.
* ↑ Davis, Shannon. «Imec and Rapidus Sign Memorandum of Cooperation to Collaborate on Advanced Semiconductor Technologies» (en anglès americà). Semiconductor Digest, 07-12-2022.
# Quincy Owusu-Abeyie

Quincy James Owusu-Abeyie (nascut a Amsterdam, Països Baixos el 15 d'abril del 1986) és un futbolista professional neerlandès i nacionalitzat ghanès que juga com a davanter o extrem.
# Hëttermillen

Hëttermillen (en luxemburguès: Hëttermillen; en alemany: Hüttermühle) és una vila de la comuna de Stadtbredimus situada al districte de Grevenmacher del cantó de Remich.

## Referències

* ↑ «Mapa de Greiveldange». [Consulta: 25 octubre 2015].
# Colibrí cuaforcat

El colibrí cuaforcat (Eupetomena macroura) és una espècie d'ocell de la família dels troquílids (Trochilidae) i única espècie del gènere Eupetomena (Gould, 1853).

## Hàbitat i distribució

Habita sabanes i matolls de la Guaiana, oest, nord i est del Brasil, sud-est del Perú, nord de Bolívia i Paraguai.